b'\n_START_ARTICLE_\nWilhelm Maribo Sch\xc3\xb8yen\n_START_SECTION_\nEntomologen\n_START_PARAGRAPH_\nSch\xc3\xb8yen tok eksamen ved \xc3\x85s h\xc3\xb8yere landbruksskole i 1867.  Han begynte ogs\xc3\xa5 p\xc3\xa5 medisinstudier, uten \xc3\xa5 fullf\xc3\xb8re med en eksamen._NEWLINE_Fra 1884 til 1891 var Sch\xc3\xb8yen konservator ved Zoologisk museum i Oslo, han gjennomgikk og systematiserte museets samlingen av de lavere dyregruppene.  _NEWLINE_Fra 1891 var han landbruksentomolog.  Hvert \xc3\xa5r utga han en beretning om skadeinsekter og plantesykdommer.  Disse inneholdt rapporter fra hele Norge, men ogs\xc3\xa5 litt om skadedyrenes biologi og hvordan bekjempe dem.  _NEWLINE_I 1894 ble Sch\xc3\xb8yen Norges f\xc3\xb8rste statsentomolog. Denne stillingen hadde han til 1912. _NEWLINE_Sch\xc3\xb8yen var medlem i Det norske Videnskaps-Akademi. Han var ogs\xc3\xa5 med da Norsk entomologisk forening ble stiftet i 1904. Det er sagt om Sch\xc3\xb8yen at ...han var kunstnerisk begavet og tegnet smukt, og hadde en vakker tenor, hvormed han i gamle dager ofte opplivet samv\xc3\xa6ret\xe2\x80\xa6.\n_START_SECTION_\nInsektsamler\n_START_PARAGRAPH_\nSch\xc3\xb8yen samlet p\xc3\xa5 sine reiser i Norge s\xc3\xa6rlig sommerfugler.  I 1893 utga han en  Fortegnelse over Norges Lepidoptera.  Men han samlet sopp og flere grupper av insekter. S\xc3\xa6rlig de dyr som regnes som skadedyr i landbruket, som han skrev flere popul\xc3\xa6rvitenskapelige artikler om.  Hans meget store insektsamling er i dag p\xc3\xa5 Zoologisk museum i Oslo.\n_START_SECTION_\nUtmerkelser\n_START_PARAGRAPH_\nWilhelm Maribo Sch\xc3\xb8yen ble utnevnt til ridder av St. Olavs Orden.'